Diari Oficial de la Generalitat Valenciana


Sumari del DOGV 4987, del 18-04-2005 (2005/3726)

RESOLUCIÓ d'1 de març de 2005, del conseller de Territori i Habitatge, per la qual s'aprova definitivament la modificació puntual número 15 del Pla General d'Ordenació Urbana de Segorbe (Castelló).
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3726


Data del document
:   01-03-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Segorbe
    * pla d'urbanisme

RESOLUCIÓ d'1 de març de 2005, del conseller de Territori i Habitatge, per la qual s'aprova definitivament la modificació puntual número 15 del Pla General d'Ordenació Urbana de Segorbe (Castelló). [2005/A3726]
  
Vist l'expedient relatiu a la modificació puntual número 15 del Pla General de Segorbe (Castellón), i de conformitat amb els següents
  
Antecedents de fet
  
1. El Ple de l'Ajuntament de Segorbe va acordar exposar al públic la modificació per acord de 29 d'abril de 2003, la qual cosa es va dur a terme mitjançant anuncis publicats en el periòdic Mediterráneo de 23 de maig de 2003, i en el Diari Oficial de la Generalitat Valenciana número 4.512 de 2 de juny de 2003, i en el Butlletí Oficial de la Província número 67 de 31 de maig de 2003. Transcorregut el període d'informació al públic, durant el qual es van formular set al·legacions, el Ple de l'Ajuntament va acordar estimar i desestimar determinades al·legacions, introduir determinats canvis i procedir a aprovar provisionalment la nova documentació en sessió celebrada el 20 de gener de 2004.
  
Després de l'informe de període consultiu emés en data 30 de març de 2004, l'Ajuntament va procedir a elaborar nova documentació per a corregir determinats aspectes en aquest indicats. Aquesta documentació va ser aprovada provisionalment per l'Ajuntament en ple de data 1 de juny de 2004.
  
2. El projecte consta de memòria, plànols d'informació i plànols d'ordenació del Pla General.
  
3. El 30 de març de 2004 es va emetre un informe de període consultiu des del Servei Territorial de Planificació i Ordenació Territorial, que va portar a una nova aprovació del Ple, en sessió celebrada l'1 de juny de 2004, de nova documentació completa, en la qual es grafia l'amplària dels vials i les rasants topogràfiques en el plànol d'alineacions i rasants, es corregeix el plànol 11 que incorpora totes les trames que per error no figuraven i es justifica el compliment de l'article 17 de l'annex al Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en endavant RPCV).
  
4. La Comissió Territorial d'Urbanisme de Castelló, en sessió de data 1 de juliol de 2004, va acordar emetre un informe favorable sobre la modificació puntual número 15 del Pla General de Segorbe, i elevar al conseller de Territori i Habitatge la proposta d'aprovació definitiva.
  
Aquesta Conselleria va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.
  
El Consell Jurídic Consultiu de la Comunitat Valenciana ha emés dictamen sobre el present expedient, en data 3 de febrer de 2005, en el qual es conclou que «el projecte de modificació número 15 del Pla General d'Ordenació Urbana de Segorbe (Castelló) és d'acord amb la legalitat urbanística».
  
Fonaments de dret
  
1. La tramitació ha sigut correcta, de conformitat amb el que establixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
2. La documentació està completa, a l'efecte del que disposa l'article 27 de la LRAU.
  
3. L'objecte del projecte és, per un costat delimitar una nova unitat d'execució denominada unitat d'execució número 24, d'altra banda reordenar l'àmbit de manera que es varien les alineacions de determinats vials per dificultats degudes a grans desnivells topogràfics, es trasllada un altre en continuïtat amb la trama ja existent i se suprimeix un vial a costa de l'ampliació de la zona verda del parc del Monte de San Blay i d'altra banda facilitar amb això l'obtenció tant d'aquesta zona verda com la que constitueix el camí de La Tebaida.
  
L'àmbit definit per la nova unitat d'execució és de 93.572,70 metres quadrats amb una superfície de solars edificables de 48.317 metres quadrats, 17.582,70 metres quadrats de zona verda i 27.673 metres quadrats de vials de cessió, en el document es justifica el compliment de la proporcionalitat d'estàndards i sòl edificable entre l'antiga i la nova ordenació.
  
4. La modificació que s'examina planteja un doble objectiu. Respecte als canvis que s'introdueixen en el document relatiu a la delimitació d'una nova unitat d'execució definida com la número 24 del Pla General, no es pot fer cap objecció, en compliment del que ha assenyalat l'article 10.2 del RPCV, i és perfectament possible la inclusió d'una nova unitat d'execució i és la decisió concreta dels seus límits, aspectes de competència purament local en els quals, conforme es desprén de la documentació aportada, es cobreixen els objectius imprescindibles assenyalats en l'article 30 de la LRAU.
  
Així l'article 10.2 del RPCV assenyala que el planejament general pot classificar com a sòl urbà terrenys el desenvolupament dels quals preveja realitzar mitjançant actuacions integrades, entre altres casos, quan els terrenys classificats com a sòl urbà pel planejament general anterior a la LRAU, estiguen consolidats per la urbanització per comptar amb tots o algun dels serveis urbanístics que permetrien realitzar actuacions aïllades, però no obstant això, siga més convenient desenvolupar per actuacions integrades, garantint d'aquesta manera una correcta equidistribució de beneficis i càrregues en el procés urbanitzador.
  
D'altra banda es proposen canvis en l'ordenació detallada de manera que es plantegen noves alineacions, es modifica el traçat d'altres propostes i se suprimeix un vial en les posteriors d'una illa ja existent i consolidada, que s'incorpora a la zona verda. Així les coses, la modificació proposada introdueix l'alteració d'aspectes de l'ordenació detallada prèviament fixada pel planejament general, i es justifiquen en criteris de racionalitat i oportunitat per a facilitar un millor desenvolupament de l'àmbit ordenat.
  
En aquest sentit cal assenyalar que, tal com reiteradament ha establit la jurisprudència, la determinació concreta de l'ordenació i la distribució concreta dels sòls de destinació dotacional en terrenys inclosos en el sòl urbà que no afecten interessos supralocals i que, obeint l'interés públic, es justifiquen en criteris de racionalitat, s'emmarquen clarament dins de la discrecionalitat del planejament urbanístic, gaudint en aquests casos l'administració local d'àmplia llibertat per a triar, entre les alternatives possibles, la forma en què el territori ha de quedar ordenat, des de la representació que li confereix la seua legitimació democràtica.
  
La LRAU recull clarament aquesta línia jurisprudencial. En aquest sentit, l'aspecte de l'ordenació detallada del sòl urbà que es planteja modificar no incideix en l'exercici autonòmic de cap de les comeses enumerades en l'article 40.1 de la LRAU (excepte en el que es refereix al control de legalitat), sinó que es tracta d'un assumpte de l'exclusiu interés públic local, en el qual, conforme a l'article 40.2 de l'esmentada llei, li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat, per la qual cosa cal únicament un control de legalitat.
  
5. Els canvis que es pretenen dur a terme no comporten increment d'aprofitament, al contrari, s'assenyala en el document que es produeix un lleuger increment en el sòl dotacional de la zona, per la qual cosa es compleix el que han assenyalat els articles 55.3 de la LRAU i 17 de l'annex al RPCV.
  
6. Tenint en compte que es produeix el canvi del traçat d'un vial que conté una xicoteta zona enjardinada central i una glorieta en la intersecció de la xarxa viària, de manera que podrien interpretar-se com a espai lliure zona verda, encara que d'una evident funcionalitat viària i que segons la normativa actual tindrien una completa vinculació a la xarxa viària i no a les zones verdes d'ús públic, consta en l'expedient dictamen del Consell Jurídic Consultiu de data 3 de febrer de 2005, conforme amb el que disposa l'article 10.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.
  
Els canvis introduïts obeeixen a criteris de racionalitat amb vista a facilitar l'execució de la trama viària que d'una altra manera seria de molt difícil utilització tenint en compte els pronunciats desnivells topogràfics, i a més no es considera que es produïsca disminució de zones verdes, segons l'actual interpretació que d'aquests espais de funcionalitat viària ara s'adopta i perquè es veu ampliat el parc públic del Monte de San Blay, per la qual cosa tenint en compte açò i tot el que s'ha assenyalat amb anterioritat, no concorre cap altra circumstància que, atenent el que determina l'article 55 de la LRAU, exigisca tràmits o requisits addicionals, per la qual cosa no s'observa, en atenció a la competència autonòmica d'aprovació definitiva, obstacle a la possible aprovació definitiva de la modificació.
  
7. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la referida LRAU, en relació amb l'article 6.e de l'esmentat Reglament dels Òrgans Urbanístics de la Generalitat. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre un informe sobre els instruments d'ordenació urbanística l'aprovació dels quals pertoque al conseller de Territori i Habitatge.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de Castelló, conforme amb el Consell Jurídic Consultiu de la Comunitat Valenciana, resolc:
  
Aprovar definitivament la modificació número 15 del Pla General d'Ordenació Urbana de Segorbe (Castelló).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que s'estime oportú.